Kasárne Kulturpark

História

Tento trojhektárový areál bývalých Kasární kpt. Jaroša bol komplex budov z konca 19. storočia, ktorý bol zasadený do historického parku pomerne významnej hodnoty, tzv. Šafranovej záhrady po ktorej je pomenovaný rezidenčný objekt nachádzajúci sa na tomto mieste. Košice majú veľkú vojenskú históriu, čo dosvedčuje až trinástich kasární vzniknutých v roku 1939. Objekt kasární na Kukučínovej ulici je významnou súčasťou histórie a bol postavený po Rakúsko-uhorskom vyrovnaní, ako jeden z viacerých vojenských zariadení v meste. Tieto kasárne slúžili prevažne ako vojenské sklady, ktorých súčasťou bola napríklad aj pekáreň a vodáreň.

Rekonštrukcia

Kasárne sa po rekonštrukcii troch pôvodných budov zmenili na centrum kultúry. Obyvatelia a návštevníci mesta získali novú dominantu, ale aj priestor pre kultúrne, spoločenské a umelecké aktivity a tiež priestor pre oddych a trávenie voľného času.
Dnešné Kasárne Kulturpark začali vykonávať svoju činnosť v týchto priestoroch v roku 2008 už počas prvej fázy prípravy projektu Košice Interface 2013, ktorým mesto získalo titul EHMK. Mesto spočiatku umožntilo svojou vlastnou investíciou obmedzenú prevádzku centrálnej budovy a parku, ktoré slúžili na organizovanie kultúrnych a spoločenských podujatí. Cieľom mesta bolo propagovať Košice ako Európske hlavné mesto kultúry 2013. V areáli našli ponuku programu najrôznejšie cieľové skupiny a postupne si vytvorili k tomuto miestu pozitívny vzťah. Ľudia rôznych vekových kategórií, si k tomuto miestu postupom času vytvorili pozitívny vzťah.
V júni roka 2012 bola spustená kompletná rekonštrukcia Kasární Kulturparku. Jej hlavným cieľom bolo prispôsobiť individuálne budovy všetkým potrebám kultúrneho centra a prirodzene vytvoriť novú urbánnu plochu v meste. Táto plocha vznikla jednoduchým zbúraním pôvodného vysokého vojenského oplotenia, skrývajúceho tieto kasárne.
Ku trom hlavným budovám pôvodných vojenských kasární, ktoré vlastní mesto, pribudlo osem nových pavilónov. Splonomocnený architekt Irakli Eristavi pomenoval každú jednu budovu. Keďže sa jedná o bývalé vojenské priestory, využil príhodnú vojenskú medzinárodnú terminológiu známu aj z letectva. Preto sa tri najväčšie hlavné budovy volajú Alfa, Bravo a Charlie. V areáli sa nachádza aj navigačný bod s názvom Zulu, známy tiež zo spomínanej  vojenskej terminológie, z ktorého vidno všetky objekty podľa jednotlivých názvov.

Areál

Va areáli sa nachádzajú ateliéry, dielne, štúdiá či učebne a veľké podzemné parkovisko s názvom Kilo. V hlavnej budove Alfa sú dve multifunkčné sály, určené na rôzne koncerty, divadelné predstavenia, prednášky a konferencie. Zároveň sa tu nachádzajú aj dve menšie multifunkčné tanečné sály a priestory so zvukovým a videoštúdiom. Samostatnú časť tvorí moderná galéria. Nachádza sa tu aj Pavilón pre rezidentov, ktorý zabezpečuje istý štandard, bežný v zariadeniach podobného typu v Európe. Táto miestnosť slúži ako umelecká dielňa pre všetkých rezidentov a účinkujúcich, tvoriacich a vystupujúcich v kultúrnom centre. Priestor si tu našli všetky druhy umenia, tak ako bolo od začiatku zamýšlané. Svoju najnovšiu a najmodernejšiu pomočku tu má aj Knižnica pre mládež mesta Košice prezývaná LitPark.

SteelPark

V Kulturparku nájdeme aj ojedinelý projekt s názvom SteelPark, ktorý má za úlohu spopularizovať medzi mladými vedné a technické disciplíny.
Vznikol spoluprácou mesta, spoločnosti U. S. Steel Košice, SAV, Univerzity P. J. Šafárika a Technickej univerzity Košice. Expozícia umožňuje aktívne používanie jednotlivých exponátov ale aj ovládať elektromagnetický žeriav, či vysokozdvižnú plošinu, alebo možnosť prechádzky v špeciálnych topánkach po šikmej magnetickej lávke.